[{"text_idx": "#000004", "text": "Reedel kohtunud Euroopa juhid leidsid, et Brexiti ko\u0303nelustes saab parimal juhul jo\u0303uda kokkuleppele detsembriks, kuid selleks on vaja Suurbritannial leppida esmalt kokku rahaliste kohustuste osas. Neljapa\u0308evasel o\u0303htuso\u0308o\u0308gil oli arutlusel liitumisko\u0303neluste peatamine Tu\u0308rgiga, kuid inimo\u0303iguste rikkumistest hoolimata pole selleks riigipeade seas piisavat u\u0308ksmeelt."}, {"text_idx": "#000005", "text": "Neljapa\u0308evasel liidrite o\u0303htuso\u0308o\u0308gil tegi Suurbritannia peaminister Theresa May emotsionaalse avalduse, milles palus Brexiti kokkulepet, mida ta saaks \"oma inimeste ees kaitsta\". Praegu on la\u0308bira\u0308a\u0308kimised takerdunud peamiselt Suurbritannia rahalistesse kohustustesse."}, {"text_idx": "#000006", "text": "Rahaliste kohustuste osas pole u\u0308htset arusaamist isegi selles, kuidas la\u0308bira\u0308a\u0308kimised peaksid tehniliselt kulgema: May on Brexiti detailse arveldusega no\u0303us alles siis, kui on saavutatud kokkulepe tulevases partnerluses Euroopa Liiduga. EL ootab aga, et ko\u0303igepealt pannakse rahalised kohustused paika, et saaks liikuda edasi la\u0308bira\u0308a\u0308kimiste ja\u0308rgmisse faasi."}, {"text_idx": "#000007", "text": "Suurbritannial ja ELil on u\u0308ldjoontes u\u0308hine arusaam mitmeaastase finantsraamistiku suhtes, mis kehtib aastani 2020 ja mis on konkreetselt pannud paika brittide kohustused Euroopa Liidus ning peale liidust lahkumist \u2013 to\u0303si, konkreetset summat pole kokku lepitud ka sel puhul."}, {"text_idx": "#000008", "text": "U\u0308htne arusaam puudub aga ta\u0308ielikult teistes rahalistes kohustustustes, mis pole otseselt ELi eelarves. See puudutab na\u0308iteks va\u0308ljamaksmata kohustusi ning kohustusi investeerimispanga, usaldusfondide ja pensionifondide ees."}, {"text_idx": "#000009", "text": "\"Me tegelikult na\u0308eme, et ei ole \u2013 ei ole need tingimused ta\u0308idetud, et saaks U\u0308lemkogu rahuliku su\u0308damega o\u0308elda, et nu\u0308u\u0308d alustame teist faasi, nu\u0308u\u0308d la\u0308heme edasi tulevikuteemadel,\" kommenteeris peaminister Ju\u0308ri Ratas peale reedest kohtumist. \"Minu emotsioon on see, et minu meelest me oleme paremas seisus, kui me olime kolm-neli kuud tagasi ja kui me vo\u0303tame ka Suurbritannia peaministri viimase ko\u0303ne, siis sealt tegelikult vo\u0303is pa\u0308ris palju lugeda va\u0308lja sellist koosto\u0308o\u0308tahet ja positiivsust, aga ta\u0308na ei saa veel seda o\u0308elda, et nu\u0308u\u0308d see valmidus on nii suur, et ko\u0303ik u\u0308tleksid, et la\u0308heme edasi. Seda hetkel ei ole.\""}, {"text_idx": "#000010", "text": "Siiani ka\u0308ivad la\u0308bira\u0308a\u0308kimised ka selle osas, milline hakkab olema inimeste ja kaupade liikumine Suurbritannia ja Iirimaa vahel. \"Mulle tundub tegelikult, et see lootus, et ja\u0308rgneva kahe kuuga, detsembriks U\u0308lemkoguks loodetakse jo\u0303uda nii kaugele, et me siis saame teha ja\u0308rgmise sammu \u2013 see lootus tegelikult on pa\u0308ris tugev ja sellesse ta\u0308na ka usutakse, et see vo\u0303iks juhtuda,\" arvas Ratas."}, {"text_idx": "#000011", "text": "Eilsel o\u0303htuso\u0308o\u0308gil oli arutlusel ka Tu\u0308rgi. \"Neid meeleolusid oli, et Euroopa Liit ja Tu\u0308rgi vajaks sellist teistsugust koosto\u0308o\u0308d, mitte enam liitumisalast koosto\u0308o\u0308d vo\u0303i liitumisperspektiiviga koosto\u0308o\u0308d,\" to\u0303des Ratas. Samas pole praegu na\u0308ha, et liitumisko\u0303nelused peatataks."}, {"text_idx": "#000012", "text": "Euroopa Komisjoni president Jean-Claude Juncker u\u0308tles Ratase so\u0303nul, et personaalset koosto\u0308o\u0308d ELi ja Tu\u0308rgi vahel va\u0308ljaspool liitumisko\u0303nelusi on pakutud kaua aega, aga see saab toimida vaid juhul, kui mo\u0303lemad pooled on sellest huvitatud \u2013 Tu\u0308rgi pole sellest kunagi huvitatud olnud."}, {"text_idx": "#000013", "text": "\"Mul ei ole ku\u0308ll seda tunnetust, et Euroopa U\u0308lemkogu tasandil vo\u0303iks teha otsuse, et me lo\u0303petame vo\u0303i katkestame Tu\u0308rgiga la\u0308bira\u0308a\u0308kimised. Sellist otsust eilse o\u0303htuso\u0308o\u0308gi po\u0303hjal ma ei usu, et la\u0308hiajal su\u0308nnib,\" to\u0303des Ratas."}, {"text_idx": "#000014", "text": "Ta u\u0308tles, et riigipead mo\u0303istsid inimo\u0303iguste ja demokraatia rikkumised u\u0308hiselt hukka, kuid liitumisko\u0303nelused ja\u0308tkuvad sellest hoolimata \u2013 tema so\u0303nul pole praegu lihtsalt muud valikud, kuna 28 liikmesriigi seas kokkuleppele jo\u0303udmiseks pole u\u0308hisosa. \"Ku\u0308simus on selles, kas tegelikult on usk, et need liitumisko\u0303nelused ja\u0308tkuvad va\u0308ga suure tempoga vo\u0303i mis hetkel me saame o\u0308elda, et nu\u0308u\u0308d see on see ta\u0308htaeg, kui liitumisko\u0303nelused lo\u0303ppevad vo\u0303i la\u0308hevad edasi,\" so\u0303nas ta sisuliselt seiskunud la\u0308bira\u0308a\u0308kimiste kohta."}, {"text_idx": "#000015", "text": "Juhid arutasid Kadrioru o\u0303htuso\u0308o\u0308gil hoogu saanud Leaders\u2019 Agenda ehk juhtide pa\u0308evakorra u\u0308le, mille ka\u0308is va\u0308lja U\u0308lemkogu alaline eesistuja Donald Tusk ning mis pooldab senisest jo\u0303ulisemat ja tihedamat koosto\u0308o\u0308d riigipeade ja valitsusjuhtide tasemel."}, {"text_idx": "#000016", "text": "\"Seda, et 28 persooni vahel on kuidagi uus hoog vo\u0303i positiivne minek, seda tegelikult tunnetab enamus \u2013 vo\u0303i u\u0308tleme ko\u0303ik. Ja ma arvan, et seda momentumit vo\u0303i seda hetke tuleb igal juhul ha\u0308sti a\u0308ra kasutada,\" so\u0303nas Ratas."}, {"text_idx": "#000017", "text": "Hommikuso\u0308o\u0308gist ja\u0308i peaministri so\u0303nul ko\u0303lama eelko\u0303ige u\u0308htsuse so\u0303num, olgugi et palju on juttu olnud mitmekiiruselise Euroopa vo\u0303imalikkusest, kus osad liikmesriigid liiguvad teatud valdkondades tihedama koosto\u0308o\u0308ga teistelt eest. \"Erinevaid kiiruseid \u2013 seda mo\u0303tet ei kasutatud. See, et see kuskil elab oma elu, see vastab ju to\u0303ele, aga vastupidi, oli pigem tunnetus, et see on va\u0308a\u0308rtus, kui me saame koos edasi minna 27-kesi vo\u0303i teatud teemades 28-kesi,\" ma\u0308rkis ta."}, {"text_idx": "#000018", "text": "Barnier to\u0303rjus va\u0308idet, et Briti lahkumisarve asjus on so\u0303lmitud kokkulepe"}, {"text_idx": "#000019", "text": "Intervjuu: ELi juhid proovivad u\u0308htlustada u\u0308htlustamatut sotsiaalvaldkonda"}, {"text_idx": "#000021", "text": "Leht: 40 tooride parlamendisaadikut avaldab Mayle umbusaldust"}, {"text_idx": "#000022", "text": "Suurbritannia ja EL-i esindajad ja\u0308tkavad Brexiti-ko\u0303nelustega"}, {"text_idx": "#000024", "text": "EL loodab detsembriks teha uued varjupaigareeglid"}, {"text_idx": "#000026", "text": "Tusk soovib korraldada EL-i reformide arutamiseks lisakohtumisi"}, {"text_idx": "#000027", "text": "Juncker Suurbritannia teemal: nad peavad maksma"}, {"text_idx": "#000029", "text": "Barnier: Brexiti ko\u0303nelustel olulist edasiminekut pole olnud"}, {"text_idx": "#000030", "text": "Ta\u0308na peaks tulema otsus Brexiti la\u0308bira\u0308a\u0308kimiste seisu asjus"}, {"text_idx": "#000031", "text": "Puidust keskkonnamaja jaoks uut hanget siiski ei tule"}, {"text_idx": "#000032", "text": "Karis U\u0308RO Peaassambleel: julgeolekuno\u0303ukogu on halvatud"}, {"text_idx": "#000033", "text": "Tu\u0308rgi to\u0303i koondise peatreeneriks endise Itaalia ru\u0308ndaja"}, {"text_idx": "#000034", "text": "Rupert Murdoch annab oma meediaimpeeriumite juhtimise u\u0308le pojale"}, {"text_idx": "#000036", "text": "ETV spordi lu\u0308hiuudised 21. septembril"}, {"text_idx": "#000037", "text": "Ukraina teatas edukatest o\u0303huru\u0308nnakutest Vene staabile ja so\u0303jalennuva\u0308ljale"}, {"text_idx": "#000038", "text": "Aserbaidz\u030caan ja Ma\u0308gi-Karabahhi armeenlased alustasid ko\u0303nelusi"}, {"text_idx": "#000042", "text": "Valimiskomisjoni juht tegi valimisseaduste muutmise paketi maatasa"}, {"text_idx": "#000045", "text": "Kallas: maksudiskussiooni puudumine on olnud valdav kriitika"}, {"text_idx": "#000046", "text": "Avalik sektor tuleval aastal palgato\u0303usuks raha ei saa"}, {"text_idx": "#000049", "text": "Viimsi to\u0303i meeskonna kogenuimaks lu\u0308liks 25-aastase ukrainlase"}, {"text_idx": "#000059", "text": "Maal elamise pa\u0308eva kommunikatsioonijuht: inimesed ootavad maaelult linnamugavusi"}, {"text_idx": "#000061", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000062", "text": "Valitsus loodab kuue kuuga uue maksu leida"}, {"text_idx": "#000063", "text": "Vahemere migratsioonisurve a\u0308hvardab Euroopa tu\u0308lli ajada"}, {"text_idx": "#000065", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000068", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]